***PASŪTĪTĀJS: SIA „LDZ ritošā sastāva serviss”***

reģ. Nr. 40003788351,

juridiskā adrese: Turgeņeva iela 21, Rīga,

uzaicina iesniegt piedāvājumu tirgus cenu izpētei **“Dīzeļdzinēju K6S310DR kloķvārpstu slīpēšana un remonts”** identifikācijas Nr. RSSI-39/2023.

Aicinām Jūs iesniegt piedāvājumu Mercell iepirkumu sistēmā elektroniski vai uz e-pasta adresi: inta.pudule@ldz.lv līdz **2023.gada 21.augustam plkst. 10:00**. Iesniedzot piedāvājumu nepieciešams pievienot piedāvājumu saskaņā ar uzaicinājuma pielikumu Nr.1 (elektroniski parakstītu vai parakstītu ar paraksttiesīgās personas parakstu un noskenētu).

Lai piekļūtu sadaļai “Faili”, spiediet pogu “Izrādīt interesi”.

**Piedāvājumi elektroniski Mercell iepirkumu sistēmā iesniedzami bez maksas.**

Jautājumu gadījumā par tirgus cenu izpētes priekšmetu, lūdzu sazināties ar Pasūtītāju rakstiski, izmantojot “Sarakste” moduli Mercell iepirkumu sistēmā.

Jautājumu gadījumā par Mercell sistēmu un piedāvājumu iesniegšanas procesu, lūdzu sazināties ar Mercell atbalsta dienestu pa tālr. 27763529 vai e-pastu latvija@mercell.com .

**Tirgus cenu izpētes priekšmets:** dīzeļlokomotīvju dīzeļdzinēju **K6S310DR kloķvārpstu (**rasējuma numurs0-4U-8140 009) **slīpēšana** **un remonts** saskaņā ar tehnisko specifikāciju (2.pielikums).

**Pakalpojuma priekšmeta objekta atrašanās adrese:** 2.Preču iela 30, Daugavpils.

**Darbu izpildes termiņš**: nepārsniedz 40 (četrdesmit) kalendārās dienas pēc pasūtījuma veikšanas.

**Iepirkuma līguma būtiskās sastāvdaļas:**

Samaksas nosacījumi: ***30 (trīsdesmit) kalendāro dienu laikā*** pēc līgumsaistību izpildes.

**Iesniedzamie dokumenti pretendentam:**

1. Pretendenta piedāvājums tirgus cenu izpētei (aizpildāms saskaņā ar pielikuma Nr.1 paraugu).
2. Informācija par pretendenta rīcībā esošu kvalificētu personālu/apakšuzņēmēju šī pakalpojuma izpildē.

**Tirgus cenu izpētes piedāvājuma izvēles kritērijs ir zemākā cena par visu iepirkuma priekšmetu kopumā.**

Pretendenta iesniegtā piedāvājuma derīguma termiņam jābūt vismaz ***30 (trīsdesmit) kalendārām dienām*** no tā iesniegšanas dienas. Pretendentam piedāvājuma derīguma laiks ir saistošs līdz līguma noslēgšanai, vai paziņojuma par piedāvājuma noraidīšanu saņemšanai.

*! pasūtītājam ir tiesības noraidīt pretendenta piedāvājumu, ja pretendentam uz piedāvājumu iesniegšanas dienu ir neizpildītas saistības pret pasūtītāju, kas izriet no pasūtītāja un pretendenta iepriekš noslēgta preces/pakalpojumu piegādes līguma, ja pasūtītājs un pretendents nav rakstiski vienojušies par saistību izpildes termiņa pagarināšanu.*

*! Ja pretendentam pēc VID publiskajā datu bāzē pieejamās informācijas uz piedāvājuma iesniegšanas brīdi ir konstatējams nodokļu parāds, tajā skaitā valsts sociālās apdrošināšanas obligāto iemaksu parāds, kas kopsummā valstī pārsniedz 150 euro, iesniegtais komercpiedāvājums tiks izskatīts tikai tajā gadījumā, ja ar piedāvājumu tiks iesniegts arī dokuments par nodokļu parādu neesamību – izziņu no VID elektroniskās deklarēšanas sistēmas (EDS), kas apliecina informāciju par nodokļu parādu neesamību.*

*! Ja laika posmā no tirgus cenu izpētes rezultātu paziņošanas līdz līguma noslēgšanai VID publiskajā datu bāzē izraudzītajam pretendentam tiks konstatēts nodokļu parāds (lielāks par 150 euro), pasūtītājs pieprasīs iesniegt apliecinājumu par nodokļu parādu neesamību – izziņu no VID elektroniskās deklarēšanas sistēmas (EDS), kas apliecina informāciju par nodokļu parādiem uz konkrētu (līguma noslēgšanas) dienu.*

! *Vēršam uzmanību, ka SIA “LDZ ritošā sastāva serviss” nav Publisko iepirkumu likuma subjekts un nav Sabiedrisko pakalpojumu sniedzēju iepirkuma likuma subjekts, līdz ar to iepirkums tiek organizēts saskaņā ar SIA “LDZ ritošā sastāva serviss” iekšējiem normatīvajiem aktiem.*

 Pielikums Nr.1

**Pretendenta iesniedzamā piedāvājuma tirgus cenu izpētei paraugs**

(\*pretendents aizpilda ietverot aktuālo informāciju un savu piedāvājumu)

**PRETENDENTA PIEDĀVĀJUMS TIRGUS CENU IZPĒTEI**

**“Dīzeļdzinēju K6S310DR kloķvārpstu slīpēšana un remonts”** identifikācijas Nr. RSSI-39/2023.

2023. gada \_\_\_\_\_.\_\_\_\_\_\_ Nr. \_\_\_\_\_\_\_\_

Pretendenta nosaukums, reģistrācijas nr.

Nodokļu maksātāja reģistrācijas nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese

Biroja adrese

Pretendenta bankas norēķinu rekvizīti (kods, konts)

Tālruņa nr., faksa nr.

E-pasta adrese

Kontaktpersona

SIA „\_\_\_\_\_\_\_\_\_” \_\_\_\_\_\_\_\_\_\_(amats, vārds, uzvārds)\_\_\_\_ personā, kas pārstāv sabiedrību uz statūtu vai 20\_\_ g. \_\_\_\_\_\_\_ pilnvaras Nr.\_\_\_\_ (prokūras) pamata,

apliecinām, **ka esam iepazinušies ar tirgus cenu izpētes nosacījumiem** t.sk. tehnisko specifikāciju un līguma projektu, tie mums ir skaidri un saprotami, un piedāvājam veikt **dīzeļdzinēju K6S310DR kloķvārpstu slīpēšanu un remontu, saskaņā ar tehnisko specifikāciju** (turpmāk – pakalpojums) par šādu zemāk norādīto cenu (bez PVN), kā arī slēgt līgumu saskaņā ar pievienoto līguma projektu (Pielikums Nr.3):

|  |  |  |  |
| --- | --- | --- | --- |
| **Tirgus cenu izpētes priekšmets** | **Skaits** | **Cena EUR (bez PVN)** | **Summa EUR (bez PVN)** |
| Dīzeļdzinēju K6S310DR kloķvārpstu (rasējuma numurs 0-4U-8140 009) slīpēšana un remonts saskaņā ar tehnisko specifikāciju | **3** |  |  |

**Piedāvājuma cena bez PVN:** (summa ciparos un vārdos).

**Samaksas nosacījumi:** *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(nosacījums:* ***30 (trīsdesmit) kalendāro dienu laikā*** pēc līgumsaistību izpildes*)*

**Piedāvājuma derīguma termiņš:** \_\_\_\_\_\_\_\_\_\_\_\_\_\_\_\_\_\_ *(nosacījums: vismaz 30 (trīsdesmit) kalendārās dienas* no iesniegšanas dienas)

* garantē, ka pakalpojuma izpildē tiks pieaicināti šādi kvalificēti speciālisti/ apakšuzņēmējs, kuri ir sertificēti, lai veiktu minēto pakalpojumu\_\_\_\_\_\_\_\_\_\_\_\_\_\_\_\_\_\_\_\_\_ *;*
* garantē pakalpojuma izpildi **\_\_\_\_\_\_\_\_\_\_\_\_\_\_\_\_\_\_**(nosacījums: nepārsniedz 40 (četrdesmit) kalendāro dienu laikā pēc pasūtījuma veikšanas;
* apliecina, ka piedāvājuma summā (bez PVN) ir iekļautas visas pretendenta izmaksas, lai veiktu pakalpojuma izpildi;

Pielikumā: (\*obligāti pievienojamie dokumenti un cita informācija pēc pretendenta ieskatiem, kas var noderēt pasūtītājam pretendenta piedāvājuma izvērtēšanas gaitā pakalpojuma izpildē iesaistītās personas profesionālās kvalifikācijas sertifikāta kopija uz \_\_\_\_ lp.

/uzņēmuma vadītāja vai pilnvarotās personas paraksts/ /paraksta atšifrējums/

z.v.

Pielikums Nr.2

 **Tehniskā specifikācija**

**Dīzeļdzinēju K6S310DR kloķvārpstu** (rasējuma numurs0-4U-8140 009) **3 (trīs) gabalu slīpēšana un remonts** līdz nākamā remonta gradācijai, atbilstoši instrukcijas ЦТ-ЦТРВ-3963 “Правила капитальных ремонтов КР-1, КР-2 тепловозов ЧМЭ2, ЧМЭ3” un “Спецификация деталей и технические условия для альбома чертежей для тепловоза ЧМЭ3 Том II, Дизель K6S310DR ” prasībām, t.sk.:

1. Demontēt kloķvārpstas pretsvarus - 12 gab.;
2. Demontēt kloķvārpstas izjaucamo zobratu - komplekts;
3. Demontēt kloķvārpstas eļļas atvaires gredzenu – 1 komplekts;
4. Atvērt kloķvārpstas klaņa un pamatkakliņa radiālos, tehnoloģiskos caurumus;

5. Veikt kloķvārpstas mazgāšanu un notīrīšanu;

6. Veikt atloka centrēšanas stirpas un galvenā ģeneratora enkura savienošanas vietas mešanās;
7. Sagatavot kloķvārpstu (L=3300mm) defektēšanas darbu izpildei – 1 vienība;
8. Pārbaudīt mešanos, veikt kakliņu mērījumu. Saskaņot ar pasūtītāju slīpēšanas gradācijas.

9. Noslīpēt kloķvārpstu atbilstoši pielikuma Nr.1 tabulai/rasējumam.

10. Pēc slīpēšanas veikt kloķvārpstas defektoskopiju.
11. Veikt klaņa un pamatkakļiņa radiālo/tehnoloģisko caurumu gremdēšanu, notīrīšanu. Uzstādīt noslēgu, nopresēt un veikt pulēšanu;
12. Uzstādīt pretsvarus 12 gab., izjaucamo zobratu, atvaires gredzenu;

13. Veikt kloķvārpstas balansēšanu. Norādīt disbalansa parametrus;

14. Veikt vārpstas kakliņu konservāciju;

15. Pievienot elementu ultraskaņas/ magnetoskopijas (pēc slīpēšanas) un kakliņu mērījumu un mešanos rezultātus ( pirms un pēc slīpēšanas).

16. Citi neminētie un neatrunātie parametri atbilstoši vispārējiem industriālo kloķvārpstu remonta nosacījumiem;

17. Kontroles mērinstrumentu precizitāte +/- 0.01 mm.

 Papildus tehnisko informāciju skatīt pielikumā.

Pielikums Nr.3

**LĪGUMS Nr. RSS \_\_\_ /2023 (projekts)**

Dokumenta parakstīšanas datums

ir pēdējā pievienotā droša elektroniskā paraksta

un tā laika zīmoga datums

**Sabiedrība ar ierobežotu atbildību** **“LDZ ritošā sastāva serviss”**, vienotais reģistrācijas Nr. 40003788351, turpmāk – Pasūtītājs, kuru uz statūtu pamata pārstāv \_\_\_\_\_\_\_\_\_\_, no vienas puses, un

**Sabiedrība ar ierobežotu atbildību \_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_\_\_\_\_\_, turpmāk - Uzņēmējs, kuru uz statūtu pamata pārstāv valdes loceklis \_\_\_\_\_\_\_\_\_\_\_,no otras puses,

kopā/atsevišķi saukti arī puses/puse, noslēdza šo līgumu par sekojošo:

**1. Līguma priekšmets**

1.1. Pasūtītājs pasūta, bet Uzņēmējs apņemas veikt ČME3 sērijas dīzeļlokomotīvju dīzeļdzinēja K6S310DR kloķvārpstu (turpmāk – objekti) slīpēšanu un remontu (turpmāk – remonts), atbilstoši Pasūtītāja organizētās tirgus cenu izpētes “Dīzeļdzinēju K6S310DR kloķvārpstu slīpēšana un remonts” (identifikācijas Nr. RSSI-39/2023) rezultātam, Uzņēmēja \_\_\_\_\_\_\_ piedāvājumam Nr. \_\_\_\_\_\_\_\_ un līguma tehniskajai specifikācijai (pielikumā).

**2. Remonta izpildes noteikumi**

2.1. Objektu remontam jāparedz dīzeļdzinēju K6S310DR kloķvārpstu (rasējuma numurs 0-4U-8140 009) slīpēšanu un remontu līdz nākamajai remonta gradācijai veikšanu, atbilstoši pielikuma \_\_tehniskai specifikācijai, kas ir šī līguma neatņemama sastāvdaļa. Objektiem pēc remonta jāatbilst šī līguma pielikumā norādītiem izmēriem. Instrukcijas ЦТ-ЦТВР-3963 «Правила капитальных ремонтов КР-1, КР-2 тепловозов ЧМЭ2, ЧМЭ-3» var būt pielikumā kā informatīvs papildinājums .

2.2. Objektu remonta pasūtīšana notiek, pamatojoties uz Pasūtītāja Lokomotīvju remonta centra pieteikumiem. Viena objekta remonta izpildes termiņš: ***nepārsniedz 40 (četrdesmit) kalendārās dienas*** pēc atbilstoša pieteikuma saņemšanas un pieņemšanas / nodošanas akta parakstīšanas.

2.3. Objektu nodošana remontā un pieņemšana no remonta notiek Pasūtītāja Lokomotīvju remonta centra teritorijā – 2. Preču ielā 30, Daugavpils, Pasūtītāja un Uzņēmēja pilnvaroto pārstāvju klātbūtnē, nosakot nododamo remontā vai atremontēto no remonta pieņemamo objektu faktisko daudzumu un sastādot par to pieņemšanas – nodošanas aktu, kurā tiek uzrādīts objektu numurs, kā arī ziņas par datumu un laiku, līdz kuram jāveic objektu remonts, un kad puses veiks atremontēto objektu remonta kvalitātes atbilstības tehniskajām prasībām pārbaudi un galīgo pieņemšanu (līguma 2.7. punkts).

2.4. Uzņēmējs apņemas nodrošināt objektu drošu transportēšanu un uzglabāšanu remonta laikā, lai pasargātu objektus no mehāniskiem (atmosfēras nokrišņu) bojājumiem, bojāejas, pazušanas.

2.5. Objektus remontā nodod un pieņem no remonta, t.sk. parakstīt objektus pieņemšanas - nodošanas aktus, kā arī, veikt atremontēto objektu kvalitātes pārbaudi un galīgo pieņemšanu, no Pasūtītāja puses ir pilnvarots Lokomotīvju remonta centra vadītājs Aleksandrs Naumovs, mob. tālr.  29531934, e-pasts: aleksandrs.naumovs@ldz.lv

2.6. Atremontēto objektu kvalitātes pārbaude un galīgā pieņemšana notiek ***trīs darba dienu*** laikā pēc objektu pieņemšanas, kas tiek veikta saskaņā ar līguma 2.3. punktu. Pieņemšanas laikā Puses ar atrunātiem specifikācijā instrumentiem nosaka atremontēto objektu faktisko kvalitāti. Pušu pārstāvjiem ir pienākums ierasties saskaņotajā laikā uz objektu remonta kvalitātes pārbaudi. līdzekļiem uzaicināt attiecīgi kvalificētu trešo personu atremontēto objektu faktiskās kvalitātes noteikšanai.

2.7. Atklājot atremontēto objektu kvalitātes neatbilstību tehniskajiem noteikumiem, Pasūtītāja un Uzņēmēja pilnvarotie pārstāvji sastāda un abpusēji paraksta defektu aktu un objekti tiek atgriezti Uzņēmējam trūkumu novēršanai līguma 2.3. punktā noteiktajā kārtībā.

2.8. Ja Uzņēmēja pārstāvji saskaņotā laikā nav ieradušies uz atremontēto objektu kvalitātes pārbaudi, objektu pieņemšanu Pasūtītājs veic bez Uzņēmēja klātbūtnes, un galīgo objektu pieņemšanas – nodošanas aktu Pasūtītājs ***trīs*** ***darba dienu*** laikā nosūta Uzņēmējam. Ja Pasūtītājs atklāj objektu kvalitātes neatbilstību, tad Pasūtītājs vienpusēji sastāda aktu par atremontēto objektu kvalitātes neatbilstību tehniskajiem noteikumiem un ***trīs*** ***darba dienu*** laikā aktu nosūta Uzņēmējam .

2.9. Objektu nogādāšanu remontā un no remonta veic Uzņēmējs ar savu transportu un par saviem līdzekļiem. Objektu iekraušanu un izkraušanu no transporta savā teritorijā veic Pasūtītājs ar saviem spēkiem un līdzekļiem.

2.10. Nekvalitatīvi atremontētos objektus Uzņēmējam ne vēlāk kā ***trīs darba dienu*** laikā par saviem līdzekļiem jāizved no Pasūtītāja teritorijas atkārtota remonta veikšanai.

2.13. Ja remonta gaitā objektu pārbaudes rezultātā Uzņēmējs konstatē, ka objekti ir nederīgi tālākai ekspluatācijai, Uzņēmējs atgriež tos Pasūtītājam kopā ar Uzņēmēja remonta uzņēmumā izsniegtu aktu, kurā norādīti objektu numuri un to izbrāķēšanas iemesli.

2.14. Uzņēmējam ir tiesības remontu veikšanai pieaicināt apakšuzņēmējus, kuri ir sertificēti, lai veiktu līgumā paredzēto remontu.

**3. Līguma summa un norēķinu kārtība**

3.1. Līguma kopējā summa \_\_\_ **EUR** (\_\_\_\_\_\_\_\_\_\_ euro, 00 centi), neieskaitot pievienotās vērtības nodokli (turpmāk – PVN). PVN tiek aprēķināts un maksāts saskaņā ar spēkā esošajiem normatīvajiem aktiem. Līguma kopējās summas atšifrējums norādīts tehniskajā specifikācijā (līguma pielikums).

3.3. Pasūtītājs maksā tikai par kvalitatīvi izremontētajiem objektiem, kuri pēc remonta atbilst līgumā un normatīvajos aktos noteiktajām tehniskajām prasībām.

3.4. Par saņemtiem no remonta objektiem Pasūtītājs samaksā ar pārskaitījumu ***trīsdesmit kalendāro dienu*** laikā pēc atremontēto objektu faktiskās kvalitātes pārbaudes un galīgā pieņemšanas - nodošanas akta parakstīšanas par faktiski no remonta saņemto objektu daudzumu ne vēlāk kā 30 kalendāro dienu laikā no rēķina piestādīšanas brīža.

**4. Pušu atbildība**

4.1. Puses ir atbildīgas par savu saistību izpildi. Vainīgai pusei ir pienākums atlīdzināt otrai pusei nodarītos zaudējumus pilnā apjomā.

4.2. Uzņēmēja garantijas atbildība (garantijas termiņi) par izpildīto remontu kvalitāti atbilstoši pielikuma 1,2...tehniskai specifikācijai, kas apstiprinājis pasūtītājs un ir šī līguma neatņemama sastāvdaļa. Kā informatīvs papildinājums norāde Krievijas federācijas ceļu sakaru ministrijas (Министерство путей сообщения Российской федерации) 20.12.1996. noteikumos Nr. CT-CTVR-409 “Vilces ritošā sastāva, tā mezglu un agregātu modernizācijas pamatnoteikumi”.

4.2. Par objektu bojājumiem Pasūtītājs informē Uzņēmēju pa mob. tālruni: \_\_\_ un/vai e-pasta adresi:\_\_\_\_\_\_\_\_\_. Uzņēmējam ir pienākums būt sasniedzamam uz šim saziņas līdzeklim 24 stundas diennaktī.

4.3. Ja objekta remonta procesā tiek konstatēti slēpti bojājumi, Uzņēmējs divu darba dienu laika informē Pasūtītāju rakstiski e-pastā : ldz\_rss@ldz.lv un pa tālruni. Pasūtītājs divu darbu dienu laikā izvērtē bojājumu un pieņem lēmumu par remonta turpināšanu vai izbeigšanu, rakstiski informējot Izpildītāju uz e-pastu \_\_\_\_\_\_\_\_\_\_ un tālr. \_\_\_\_\_\_\_\_\_. Ja remonta tiek pārtraukts Pasūtītajam ir pienākums segt Uzņēmējam visus izdevumus (tai skaitā transportu un apdrošināšanu), kas radušies līdz remonta pārtraukšanas brīdim.

4.7. Gadījumā, ja Uzņēmējs neievēro līgumā noteiktos objektu remonta izpildes termiņus un kvalitāti, Pasūtītājam ir tiesības uzrēķināt Uzņēmējam līgumsodu 0,5% (nulle komats piecu procentu) apmērā no savlaicīgi kvalitatīvi neatremontētā objekta remonta cenas par katru nokavēto dienu, bet ne vairāk, kā 10% (desmit procenti) no savlaicīgi neizremontētā objekta kopējās remonta summas.

4.8. Gadījumā, ja Pasūtītājs nesamaksā par kvalitatīvi veikto objektu remontu līguma 3.4. punktā noteiktajā termiņā, Uzņēmējam ir tiesības uzrēķināt Pasūtītājam līgumsodu 0,5 % (nulle komats piecu procentu) apmērā no nokavētā maksājuma summas par katru nokavēto dienu, bet ne vairāk, kā 10% (desmit procenti) no nokavētā maksājuma summas.

4.9. Ja kāda no pusēm vēlas izmantot tiesības pieprasīt līgumsodu no otras puses, tad no otras puses saņemtie maksājumi vispirms tiek izlietoti pamatparāda segšanai, bet pēc tam – līgumsoda segšanai.

4.10. Līgumsoda samaksa neatbrīvo puses no zaudējumu segšanas un līguma izpildes pienākuma.

4.11. Puses apliecina un garantē, ka: a) ievēro Latvijas Republikas, Eiropas Savienības un Apvienoto Nāciju Organizācijas normatīvos aktus (tajā skaitā likumus, noteikumus, lēmumus, rezolūcijas), kas sevī iekļauj un/vai ir saistīti ar sankciju piemērošanu un citiem ierobežojumiem attiecībā uz virkni personu, jurisdikciju un teritoriju, tajā skaitā, bet ne tikai: Irānu, Sīriju, Ziemeļkoreju, Krimu, Ziemeļsudānu; b) ievēro ASV normatīvos aktus, kuri ietver un/vai ir saistīti ar sankciju piemērošanu un citiem ierobežojumiem; c) neiesaistīsies, izbeigs un neuzturēs darījuma attiecības ar personām, kuras pārkāpj norādītās tiesiskās normas, sankcijas un ierobežojumus; d) pēc pirmā otras puses rakstiska pieprasījuma, norādītajā formātā un laikā, iesniegs ar tā saimniecisko un profesionālo darbību saistīto informāciju un dokumentus.

4.12. Puses apzinās un apstiprina, ka, pārkāpjot 4.11. punkta apliecinājumus: a) tām ir tiesības nepildīt ar līgumu uzņemtās saistības, kā arī nekavējoties, vienpusējā kārtībā izbeigt līgumu un visas citas tiesiskās attiecības ar otru pusi; b) tās ir pilnībā atbildīgas un apņemas segt visus savas vainas dēļ šādu pārkāpumu rezultātā otrai pusei radušos (pierādītos) zaudējumus.

**5. Strīdu izšķiršana**

5.1. Visas pretenzijas un domstarpības, kas varētu celties par šo līgumu vai tā izpildīšanu, puses apņemas risināt pārrunu ceļā.

5.2. Puses ir tiesīgas rakstveida nosūtīt pretenziju otrai pusei uz šajā līgumā norādīto adresi un/vai e-pasta adresi. Pretenzijai ir jābūt pamatotai ar attiecīgajiem faktiem un dokumentiem. Puses vienojas, ka pretenzijas tiks izskatītas ne ilgāk kā desmit dienu laikā no to saņemšanas brīža.

5.3. Pušu saistības, kas izriet no šī līguma, apspriežamas pēc Latvijas Republikas normatīvajiem aktiem.

5.4. Ja viena mēneša laikā no strīda rašanās brīža puses nevar vienoties, strīdus izšķir Latvijas Republikas tiesā.

**6. Nepārvaramas varas apstākļi**

6.1. Puses tiek atbrīvotas no atbildības par pilnīgu vai daļēju līgumsaistību neizpildīšanu, kura izceļas nepārvaramas varas apstākļu (force majeure) ietekmes dēļ, kurus puses nevarēja paredzēt un novērst, un kurus pusēm nevajadzēja paredzēt un novērst. Šādu apstākļu esība un to negatīvā ietekme uz līguma saistību izpildi ir jāpierāda tai pusei, kura uz šiem apstākļiem ir atsaukusies.

6.2. Puse, kas nevar izpildīt savas saistības sakarā ar nepārvaramas varas apstākļiem, nekavējoties, bet ne vēlāk kā trīs dienu laikā no brīža, kad tai kļuva zināms vai bija jāzina par šo apstākļu iestāšanos, paziņo rakstveida par to otrai pusei. Ja puse nav paziņojusi otrai pusei par nepārvaramas varas apstākļu iestāšanos, vai paziņo nesavlaicīgi, tad tā zaudē tiesības atsaukties uz šo apstākli turpmāk.

6.3. Pēc paziņojuma saņemšanas un gadījumā, ja otra puse piekrīt, ka paziņojumā aprakstītie apstākļi ir līguma 6.1. punktā minētie, puses vienojas par rīcību šo apstākļu pārvarēšanai vai to seku samazināšanai.

**7. Konfidencialitāte**

7.1. Līguma noteikumi, kā arī informācija, kas saistīta ar pušu sadarbību vai kas pušu rīcībā nonākusi līguma izpildes rezultātā, uzskatāma par pušu komercnoslēpumu, un tā bez iepriekšējas rakstiskas otras puses piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz publiski pieejamu informāciju un informāciju, kas atklājama attiecīgām valsts institūcijām saskaņā ar spēkā esošiem tiesību aktiem, ja tā tiek sniegta šīm institūcijām.

7.2. Saņemto puses komercnoslēpumu saturošo informāciju otra puse apņemas izmantot vienīgi šī līguma ietvaros noteikto saistību izpildes nodrošināšanai, ievērojot otrās puses komercintereses un konfidencialitātes pienākumu.

**8. Līguma darbības laiks un tā izbeigšana**

8.1. Līgums stājas spēkā ar tā abpusējas parakstīšanas brīdi un ir spēkā līdz 2023. gada 31. decembrim, bet attiecībā uz samaksu un garantijas saistībām – līdz tā pilnīgai izpildei.

8.2. Līgumu var izbeigt pusēm vienojoties.

8.3. Pasūtītājs ir tiesīgs vienpusējā kārtā izbeigt līgumu jebkurā no sekojošiem gadījumiem:

8.3.1. ja Uzņēmējs vienpusēji paaugstina objektu remonta cenu;

8.3.2. ja atremontēto objektu kvalitāte neatbilst normatīvajos aktos un līgumā noteiktajām prasībām;

8.3.3. ja netiek ievēroti objektu remonta termiņi un apjomi;

8.3.4. ja Uzņēmējs ir kļuvis par nodokļu parādnieku vai ir pasludināts maksātnespējas process, apturēta vai pārtraukta Uzņēmēja saimnieciskā darbība, uzsākta tiesvedība par Uzņēmēja bankrotu;

8.3.5. ja līgumu nav iespējams izpildīt tādēļ, ka līguma izpildes laikā Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

8.4. Ja Līgums tiek izbeigts, Pasūtītais nosūta par to rakstisku paziņojumu Uzņēmējam pa pastu un/vai e-pastā. Līgums tiek uzskatīts par izbeigtu Pasūtītāja noteiktajā termiņā, kurš Līguma 8.3.1.-8.3.3. punktos noteiktajos gadījumos nevar būt īsāks par astoņām kalendārajām dienām no paziņojuma nosūtīšanas dienas, bet Līguma 8.3.4. un 8.3.5. punktos noteiktajos gadījumos – nekavējoties.

**9. Sadarbības partneru biznesa ētikas pamatprincipi**

9.1. Uzņēmējs parakstot līgumu, apliecina, ka ir iepazinies ar Pasūtītāja mājas lapā www.ldz.lv publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.

9.2. Uzņēmējam ir pienākums nekavējoties informēt Pasūtītāju, ja identificēta situācija, kad pārkāpts kāds no „Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet Pasūtītājam kļūst zināms, ka Uzņēmējs ir pārkāpis kādu no „Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.

9.3. Ja Uzņēmēja rīcībā līguma izpildes ietvaros nonāk informācija vai rodas pamatotas aizdomas, ka „Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, Pasūtītāja vai jebkādu citu personu interesēs, Uzņēmējam ir pienākums par to nekavējoties informēt „Latvijas dzelzceļš” koncerna valdošā uzņēmuma Krāpšanas novēršanas daļu, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. Pasūtītājs garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.

**10. Personas datu aizsardzība**

10.1. Puses apliecina, ka tās ir informētas, ka vienas puses iesniegtos personas datus, ja tas nepieciešams līguma izpildei, vai šī līguma izpildes laikā iegūtos fizisko personu datus, drīkst apstrādāt tikai saskaņā ar līguma priekšmetu, līgumā noteiktajā apjomā, uz līguma darbības termiņu un tikai saskaņā ar spēkā esošo tiesību aktu prasībām.

10.2. Puse, kura nodod otrai pusei savu darbinieku personas datus, nodrošina savu norādīto darbinieku informēšanu par viņu personas datu nodošanu puses sadarbības partnerim un par viņu kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā. Puse, kura nodod otrai pusei fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu.

10.3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras puses iesniegtajiem personas datiem. Puses apņemas bez iepriekšējas saskaņošanas nenodot tālāk trešajām personām otras puses iesniegtos personas datus. Ja saskaņā ar spēkā esošajiem tiesību aktiem pusēm var rasties šāds pienākums, tās pirms personas datu nodošanas informē par to otru pusi, ja vien to neaizliedz spēkā esošie tiesību akti.

10.4. Katra puse patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina trešo personu prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.

10.5. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.

**11. Citi noteikumi**

11.1. Nevienai no pusēm nav tiesību ar līgumu saistītas tiesības un pienākumus nodot trešajām personām bez otras puses rakstiskās piekrišanas, bet remonta izpildei Uzņēmējs ir tiesīgs piesaistīt apakšuzņēmējus bez otras puses rakstiskās piekrišanas.

11.2. Līgums var tikt grozīts un/vai papildināts pusēm savstarpēji vienojoties. Nekādi mutiski līguma grozījumi vai papildinājumi netiek uzskatīti par līguma noteikumiem. Jebkuras izmaiņas līguma noteikumos noformējamas ar rakstisku papildu vienošanos, kas kļūst par līguma neatņemamu sastāvdaļu.

11.3. Ja kādai no līguma pusēm tiek mainīts juridiskais statuss, atrašanās vieta, banku rekvizīti u.tml., tad tā nekavējoties rakstiski paziņo par to otrai pusei ar vēstuli, kuru parakstījusi attiecīgās puses persona ar pārstāvības tiesībām (paraksta tiesīgā persona) uzņēmumā.

11.4. Līgums ir saistošs puses tiesību pārņēmējam.

11.5. Ja līguma darbības laikā tiek grozīti tiesību akti, kas piemērojami līguma izpildē, puses piemēro šos tiesību aktus attiecīgajā brīdī spēkā esošajā redakcijā.

11.6. Puses vienojas, ka jebkurš paziņojums, pieprasījums vai cita informācija un komunikācija, kas sniedzama vai pieprasāma vai atļauta saskaņā ar līgumu, iesniedzami rakstveidā un tiks uzskatīti par iesniegtiem: a) ja tie ir iesniegti personīgi vai tos ir piegādājis kurjers vai piegādes pakalpojumu sniedzējs – faktiskās piegādes dienā, ko apliecina otras puses apstiprinājums par dokumenta saņemšanu; b) ja tie ir nosūtīti ar ierakstītu sūtījumu uz otras puses adresi, kas norādīta līguma rekvizītos – septītajā dienā pēc pasta iestādes zīmogā norādītā datuma par ierakstīta sūtījuma pieņemšanu nosūtīšanai; c) ja nosūtīti pa e-pastu uz otras puses e-pasta adresi, kas norādīta līguma rekvizītos – nosūtīšanas dienā.

Visos gadījumos, ja dokumenti ir iesniegti saskaņā ar iepriekš minēto, dienā, kas nav darba diena vai pēc parastā darba laika, tie ir uzskatāmi par saņemtiem nākošajā darba dienā. Darba diena līguma izpratnē ir diena no pirmdienas līdz piektdienai, izņemot gadījumā, ja attiecīgā diena saskaņā ar Latvijas Republikas normatīvajiem aktiem ir brīvdiena vai svētku diena. Darba laiks ir diennakts laiks no plkst.8:00 līdz plkst.17:00 (pēc Latvijas laika).

|  |  |
| --- | --- |
| **12. Pušu juridiskās adreses un rekvizīti**  |  |
|  |  |
|

|  |  |
| --- | --- |
| Pasūtītājs:**Sabiedrība ar ierobežotu atbildību** **“LDZ ritošā sastāva serviss”** | Uzņēmējs:**Sabiedrība ar ierobežotu atbildību**  |
| Vienotais reģistrācijas Nr.40003788351PVN reģ. Nr. LV40003788351Juridiskā adrese: Turgeņeva iela 21, Rīga, LV-1050, Latvija Tālr. 67232853, e-pasts: ldz\_rss@ldz.lvNorēķinu konts: LV26RIKO0000084909460 Banka: Luminor Bank AS Latvijas filiāle SWIFT kods: RIKOLV2X |  |
| Pasūtītāja vārdā:Datumu skatīt laika zīmogā | Uzņēmēja vārdā:Datumu skatīt laika zīmogā |

 |  |

**Pielikums Nr.1**

**Tehniskā specifikācija**

**Dīzeļdzinēju K6S310DR kloķvārpstu** (rasējuma numurs0-4U-8140 009) **3 (trīs) gabalu slīpēšana un remonts** līdz nākamā remonta gradācijai, atbilstoši instrukcijas ЦТ-ЦТРВ-3963 “Правила капитальных ремонтов КР-1, КР-2 тепловозов ЧМЭ2, ЧМЭ3” un “Спецификация деталей и технические условия для альбома чертежей для тепловоза ЧМЭ3 Том II, Дизель K6S310DR ” prasībām, t.sk.:

|  |  |  |  |
| --- | --- | --- | --- |
| Priekšmets | Skaits | CenaEUR bez PVN | SummaEUR bez PVN |
| Dīzeļdzinēju K6S310DR kloķvārpstu (rasējuma numurs 0-4U-8140 009) slīpēšana un remonts līdz nākamā remonta gradācijai, atbilstoši instrukcijai ЦТ-ЦТВР-3963 «Правила капитальных ремонтов КР-1, КР-2 тепловозов ЧМЭ2, ЧМЭ-3» un “Спецификация деталей и технические условия для альбома чертежей для тепловоза ЧМЭ3 Том II, Дизель K6S310DR ” prasībām, t.sk.:1. Demontēt kloķvārpstas pretsvarus - 12 gab.;2. Demontēt kloķvārpstas izjaucamo zobratu - komplekts;3. Demontēt kloķvārpstas eļļas atvaires gredzenu – 1 komplekts;4. Atvērt kloķvārpstas klaņa un pamatkakliņa radiālos, tehnoloģiskos caurumus;5. Veikt kloķvārpstas mazgāšanu un notīrīšanu;6. Veikt atloka centrēšanas stirpas un galvenā ģeneratora enkura savienošanas vietas mešanās;7. Sagatavot kloķvārpstu (L=3300mm) defektēšanas darbu izpildei – 1 vienība;8. Pārbaudīt mešanos, veikt kakliņu mērījumu. Saskaņot ar pasūtītāju slīpēšanas gradācijas. 9. Noslīpēt kloķvārpstu atbilstoši pielikuma Nr.1 tabulai/rasējumam. 10. Pēc slīpēšanas veikt kloķvārpstas defektoskopiju. 11. Veikt klaņa un pamatkakļiņa radiālo/tehnoloģisko caurumu gremdēšanu, notīrīšanu. Uzstādīt noslēgu, nopresēt un veikt pulēšanu; 12. Uzstādīt pretsvarus 12 gab., izjaucamo zobratu, atvaires gredzenu;13. Veikt kloķvārpstas balansēšanu. Norādīt disbalansa parametrus;14. Veikt vārpstas kakliņu konservāciju;15. Pievienot elementu ultraskaņas/ magnetoskopijas (pēc slīpēšanas) un kakliņu mērījumu un mešanos rezultātus ( pirms un pēc slīpēšanas). 16. Citi neminētie un neatrunātie parametri atbilstoši vispārējiem industriālo kloķvārpstu remonta nosacījumiem; 17. Kontroles mērinstrumentu precizitāte +/- 0.01 mm.  | 3 |  |  |

**Pielikums Nr.2**

**Tehniskā informācija (rasējumi, tabulas, instrukcija)**